Skaparverkets dag, meir himmel på fjord.

**Tekstar: Salme 104, 10-15 og 27-28 // Joh 6, 1-13**

**Klimapilegrimens bøn (NYNORSK)** L: Gode Gud, du som har skapt alle ting, vi bed deg: Hjelp oss å sjå nesten vår og skaparverket ditt med dine auge. Vi har svikta deg og forvaltaransvaret du gav oss. Mange får øydelagt levekåra sine fordi vi driv rovdrift på ressursane på jorda. Vi veit at dei som har minst skuld i klimaendringane, er dei som lid mest. Hjelp oss å høyre det ropet du høyrer, å sjå den nauda du ser, og å elske nesten vår som oss sjølv. Gud, du som har lova oss at ditt rike skal kome til jorda, send din livgivande Ande og gi oss nyskapande krefter. Hjelp oss å dele håpet om rettferd. Sjå i nåde til og styrk alle som arbeider for rettferd. Gi leiarane i verda visdom, omtanke og mot til å verne jorda for komande generasjonar. Vis oss at vi alle kan gjere noko positivt der vi er, og gje oss kraft så vi gjer ord om til handling. Amen.

Nær sagt alle som bur i Norge bur nær sjøen (80% av Norges befolkning bur mindre enn 1 mil frå sjøen). Logodiskusjonen når Vestland fylke vart etablert burde vurdert ein båt som symbol. For fjordane og havet har alltid vore det viktigaste her vi bur. Fjordane friluftsråd starta for en del år siden eit strandryddeprosjekt i Solund, den vestlegaste plass på Vestlandet. Ein skuleklasse rydda ei sør-vest vendt fjære og deretter registrerte dei alt søppel. som rok i land i løpet av eit år. Dei fann ut at 70% er vårt eige søppel og 30 % er frå andre. Mesteparten kjem med vatnet ut i havet. (Ha gjerne med eksempel på søppel frå andre stader i Europa. Det «tynne» eingongs plastflaskene kjem derifrå. Det er ikkje alle som pantar slik vi gjer.)
Om du er med å rydde plast så opplever du heilt sikkert at når du skal plukke noko som har lagt lenge i fjæra der sol og salt tærer så går det fullstendig i oppløsning. På same måten er det med gammelt tau. All den plasten som vert til småbitar kallast mikroplast og er ei stor bekymring for miljøet.

Plast og marin forsøpling er eit eksempel på at vi lever i ei global verd. Der ting som hender langt borte frå der vi er påverkar oss. Vi har andre eksempel også.
- Pandemi grunna eit virus frå det indre av Kina.
- Flyktningar frå krigar langt borte frå der vi er.
- Klimaendringar grunna forureining andre stader på jorda.
Mange opplever at dette er urettferdig og det er lett å kjenne på maktesløyse. Men det har sjeldan tent til det gode.

1. Vi treng **forstå** at det vi gjer er første steget i ei forandring.
2. Ei **erfaring**, å sjå at det nytter, sjå at stranda ikkje er full av plast når du har rydda den, gjev større forståing av problemet. Gjev ei ny haldning til at dette med plast, det kan ikkje halde fram. Gjer til at du endrar måten du handsamar ditt eige søppel på. Du snakkar med andre. Nye erfaringar gjev ny forståing.

Erfare – forstå, forstå – erfare. Ikkje alltid godt å vite kva som kjem først, men eg trur at erfaringa er nøkkelen.

Bibelforteljing **«Fem brød og to fiskar»**

Lærdom 1: **«Det er eit lite barn her som har 5 byggbrød og 2 fiskar».** Eit lite barn lærer oss i denne forteljinga at det vesle eg har, for å dele dele eller gje, kan løyse ei stor utfordring. Eg trur nær sagt alle som var til stades heller ville nytta seg av dei to hundre denarane – ein dugeleg sum pengar – heilt sikkert nok til mat for 5000. Men å nemne det var ei freisting eller prøve. Det vesle barnet såg dette for ho eller han hadde fått med seg rikeleg og ville hjelpe, ville dele… Tenkte ikkje det var nyttelaust, såg at det var høve til å skape ei endring.

Lærdom 2: **Jesus tok brøda, bad takkebøn**. Før då besteforeldra mine levde bad dei alltid takkebøn før dei skulle ete. Dei hadde ikkje så mykje. No når eg skal ete bed eg berre stundom takkebøna og eg har mykje meir enn dei. Eg trur å be takkebøn vil hjelpe jorda – for når eg gjer det – då lærer eg meg til å tenkje at det eg har – har eg fått som ei gåve frå jorda og frå Skaparen. Om eg alltid takkar, så kjem det til å endre meg.

Lærdom 3: Heilt til slutt, etter at utfordringa er løyst og alle er glade står det ein liten notis. **«Etter dei hadde ete samla dei saman dei stykka som var att, så ingenting gjekk til spille. Då fylte dei 12 korger som var att etter dei 5 byggbrøda etter at alle hadde ete»** Kvifor har dei teke dette med? Er det for å understreke underet? Eller er det for å minne oss om å ta vare på dei gåvene jorda gjev oss og ikkje la noko gå til spille. Det vert hevda at jorda gjev nok til alle menneske som lever på jorda. Det er berre fordelinga som er feil. I følgje FN bli 1/3 av all maten som blir produsert kasta. Det er nok til dobbelt så mange som dei som er underernærte i verda. Å endre dette er eit av FN’s bærekraftsmål. Men skal det endrast så må både storpolitikken og ikkje minst kvar enkelt av oss forandre måten vi lever på.

Sangen «Langt å gå – klovner i kamp» (allsang på refrenget passer godt, mange unge kan det)

Ååå det er langt å gå, og hvem vet om vi kommer i mål?
Det trengs mer enn en kubbe for å lage et bål
Så kom og gå sammen med meg.
Ååå det er langt å gå, og hvem vet om vi kommer i mål?
Det trengs mer enn en kubbe for å lage et bål
Så kom og gå sammen med meg.

**Refreng**: Si meg, hvordan spiser man en hval? En bit av gangen
Hvordan spiser man en elefant? En bit av gangen
Hvordan gå på beina til Nepal? Et skritt av gangen.
Det kanke gå galt, bare man har trua på at det går bra

**Eg tenkjer at vi kristne må gjenoppdage** forteljinga om då Gud skapte mennesket av mold frå jorda.
Forteljinga lærer oss at Gud er Skaparen.
Forteljinga lærer oss korleis vi høyrer saman og er laga av same stoffet som alt anna som er på jorda.
Vi veit at det vi lever av, lufta vi pustar inn og ut, alt høyrer i hop med det andre som er på jorda.
Dersom vi øydelegg jorda, øydelegg vi oss sjølve.

Eit grunnleggande verdival: Eg **vil** vere ein jordvenn!
Eit slik val er eit første steg av ein forandring.
Kvar vi kjem i framtida er uvisst, men vi kan ikkje halde fram slik ting er no.

**Ein jordvenn** er ven med heile skaparverket!
Vi treng å bli kjend med og utvikle eit venskap med jorda. Dette gjer ein **først og fremst** ved å vere i naturen. Gå sakte, observere, sjå skiftingane, bruke kroppen, kjenne sola varme …. Ein god ven er ein som bryr seg om korleis den andre har det. Vil du styrke eit venskap så brukar du tid i lag med venen og syner omtanke og omsorg. Du tar imot det gode venen din gjev deg og takkar, du gjer mot venen din det du trur han ville setje pris på.

**Salmar**:
295 Skaperens stemme
278 Herre Gud ditt dyre namn og ære.

318 Himmelske Fader
241 Solen og månen
304 Når heile verda syng mot Gud
(Eit anna godt alternativ: 290 Takk, gode Gud for alle ting.)